CELEX: 32010R0153
Language: fi
Date: 2010-02-23 00:00:00
Title: Komission asetus (EU) N:o 153/2010, annettu 23 päivänä helmikuuta 2010 , tiettyjen tavaroiden luokittelusta yhdistettyyn nimikkeistöön

25.2.2010   
            
            
               FI
            
            
               Euroopan unionin virallinen lehti
            
            
               L 48/5
            
         KOMISSION ASETUS (EU) N:o 153/2010,
   annettu 23 päivänä helmikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (EY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä helmikuuta 2010.
      
         
            Komission puolesta, Puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, joka on muodoltaan ns. kurkistuskirja, johon kuuluu pahvisia painettuja sivuja, joista kahdella on jonkin verran leikkiin liittyvää tekstiä.
                  Kirjassa on kuusi muuta sivua, jotka avattaessa tuottavat kolmiulotteisen kuvan avaruusaseman eri osista.
                  Kirjassa on myös sivu, jolla on pahvisia pystyhahmoja, jotka voidaan irrottaa painamalla ja sijoittaa avaruusaseman eri osiin.
               
               
                  9503 00 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 49 ryhmän 1 huomautuksen c alakohdan sekä CN-koodien 9503 00 ja 9503 00 99 nimiketekstien mukaisesti.
                  Ominaisuuksiensa (rakenteensa) perusteella tuote on oleelliselta luonteeltaan tarkoitettu leikkeihin.
                  Lasten kuvakirjat, joissa on esiin nousevia tai liikkuvia hahmoja tai leikattavia osia, on luokiteltava nimikkeeseen 4903 (lasten kuva-, piirustus- ja värityskirjat), ellei tavara ole oleelliselta luonteeltaan lelu. Tavarat, jotka ovat leluja, eivät kuulu nimikkeeseen 4903, vaan ne on luokiteltava 95 ryhmään (ks. myös harmonoidun järjestelmän selitykset, nimike 4903).
                  Tavarat, jotka kuuluvat 95 ryhmään, eivät 49 ryhmän 1 huomautuksen c alakohdan nojalla voi kuulua 49 ryhmään.
                  Näin ollen tuote on luokiteltava nimikkeeseen 9503 leluna.